paragraph_text: Grad je danas prvenstveno poznat po svojoj farmaceutskoj industriji, kao i po nogometnom klubu Bayer Leverkusen, u kojem su igrali i hrvatski nogometaši Boris Živković, Niko Kovač, Robert Kovač, Jurica Vranješ i Zoran Mamić. Stadion Bayera, BayArena, ima kapacitet od 22 500 mjesta, i jedan je od najljepših stadiona u Njemačkoj. Poznat je i košarkaški klub Bayer Giants Leverkusen.